বালি কৈলাস ব্যানার্জি লেনে মা বিপদতারিনী পুজিত হন দুর্গারূপে, জানুন এই পুজোর ইতিহাস

হাওড়া: বালি (Bali) কৈলাস ব্যানার্জি লেনে মা বিপদতারিণী দুর্গার পুজো (Durga Puja) চলেছে ৪৮৩ বছর ধরে। ইতিহাস বলছে, ১৫৪৩ সালে এই পুজোর সূচনা হয়েছিল বাংলাদেশের ঢাকায়। পরে বিশেষ ট্রেন ও নৌকায় মা দুর্গাকে শিয়ালদার স্টেশন (Sealdah) থেকে বালি পাঠক ঘাটে আনা হয় এবং বর্তমানে এই মন্দিরে প্রতিষ্ঠিত করা হয় (District News)।

দেবীর বিশেষ বৈশিষ্ট্য হল মূর্তিটি সিদুর ও তেল দিয়ে তৈরি। বাড়ির বিশেষ প্রতিনিধি ছাড়া কেউ মূর্তির রং রক্ষণাবেক্ষণ করতে পারে না। এই পরিবারের চারটি মহাপুজো অনুষ্ঠিত হয়, উত্তরায়ণে দুইবার এবং দক্ষিনারায়ণে দুইবার।

আরও পড়ুন: ফের শিরোনামে যাদবপুর, নেশাগ্রস্ত ছাত্রদের দাপটে আহত ১

একটি অনন্য বৈশিষ্ট্য হল, বছরের বারো মাসে বারোটি রূপে মা বিপদতারিণীর পুজো হয়ে থাকে। কথিত আছে, বাংলাদেশে আগের দিনে নরবলিও হত। তবে পশ্চিমবঙ্গে স্থানান্তরের পর আর্থিক কারণে পাঠা বলি বন্ধ হয়ে যায়। এছাড়া নবমীতে মা বিপদতারিণীকে ভোগে ইলিশ মাছ দেওয়ার প্রথা রয়েছে। মন্দিরের এই ঐতিহ্যপূর্ণ আয়োজন এখনও স্থানীয় এবং প্রবাসী ভক্তদের জন্য এক বিশেষ আকর্ষণ।

দেখুন আরও খবর: