বালি ট্রিপে শাহরুখ-কন্যা সুহানার সঙ্গী কে!

আজ মঙ্গলবার শাহরুখ(Saharukh Khan) কন্যা সুহানা(Suhan Khan) সোশ্যাল মিডিয়ায় ইন্দোনেশিয়ার বালি(Bali,Indonesia) ভ্রমণের একগুচ্ছ ছবি তার ভক্তদের সঙ্গে শেয়ার করে নিয়েছেন।
ছবিতে দেখা যাচ্ছে লাল পোশাকে সূর্যাস্তের সময় ক্যামেরার সামনে ছবি তুলেছেন। লাল পোশাকে তাকে যথেষ্ট সুন্দর লাগছিল। দূরে আলো আধারে মোড়ানো পাহাড়। একটি সুন্দর জলপ্রপাতের ছবিও তিনি শেয়ার করেছেন। বান্ধবী জেসমিনকে নিয়ে বালিতে অভিনেত্রী সুহানা বেড়াতে গিয়েছিলেন। বান্ধবীর সঙ্গে একটি ছবিও শেয়ার করেছেন সুহানা।
কিন্তু একটি ছবিতে দেখা যায় বাইরের দিকে মুখ ফিরিয়ে বসে থাকতে একজনকে। শেষ ছবিতে দুটি খেলনা বানর লক্ষ্য করা গেছে। যেগুলি তারা উপহার হিসেবে পেয়েছেন। ক্যাপশনে সুহানা লিখেছেন, ‘টু সাম ইট আপ’। সঙ্গে বানরের ইমোজি।

আরও পড়ুন:শহরে আসছে নীরজ পান্ডের ‘খাকি: দ্য বেঙ্গল চ্যাপ্টার’ দল

সোশ্যাল মিডিয়ায় সুহানা সর্বদাই যথেষ্ট সক্রিয়। নিজের সাহসী ছবি পোস্ট করা ছাড়াও নানান সামাজিক বিষয় তিনি মাঝেমধ্যেই কমেন্ট করেন। লিঙ্গ বৈষম্যের বিরুদ্ধেও তাকে সোচ্চার হতে দেখা গেছে সোশ্যাল মিডিয়ায়। নারী-পুরুষ ভেদাভেদকে সমাজের পক্ষে যথেষ্ট ভয়াবহ আখ্যা দিয়ে সুহানা পোস্ট শেয়ার করেছিলেন।
আগামী বছর শাহরুখ কন্যা সুহানাকে দেখা যাবে সিদ্ধার্থ আনন্দ পরিচালিত ‘কিং’ এ।
২০২৬ সালে সারা বিশ্বে মুক্তি পাবে এই ছবি। ছবি চিত্রনাট্য লিখেছেন বাঙালি পরিচালক সুজয় ঘোষ(Sujoy Ghosh)। ছবিটি প্রযোজনা করছে শাহরুখের প্রযোজনা সংস্থা রেড চিলিজ ইন্টারটেইনমেন্ট ও মারফ্লিক্স। এই ছবিতে অভিষেক বচ্চন কেও দেখা যাবে। ২০২৩ সালে নেটফ্লিক্সের ‘দ্য আর্চিজ’ দিয়ে অভিনয়ে
আত্মপ্রকাশ করেছিলেন সুহানা। ছবিটি তৈরি করেছিলেন জোয়া আখতার।