বালির বিধায়ক ডাক্তার রানা চ্যাটার্জির বাড়ির জগদ্ধাত্রী পুজোর তৃতীয় বছরে পদার্পণ

হাওড়া: বিশিষ্ট শিশু চিকিৎসক এবং বালির (Bali) বিধায়ক ড. রানা চ্যাটার্জির বাড়ির জগদ্ধাত্রী পুজো (Jagaddhatri Puja) এ বছর তৃতীয় বছরে পদার্পণ করল। বেলুড়ের (Belur) প্রবেশ আবাসনে তাঁর নিজস্ব বাসভবনে জমজমাট আয়োজনে চলছে পুজো।

বিধায়কের স্ত্রী ঋতুপর্ণা চ্যাটার্জি, কন্যা এবং পরিবারের অন্যান্য সদস্যরা এই পুজোর মূল আয়োজক। নবমীর দিন চার প্রহরের পুজো সম্পন্ন হচ্ছে, আর দশমী সন্ধ্যার পর বিসর্জনের আয়োজন।

আরও পড়ুন: ঘূর্ণিঝড় ‘মন্থা’র জেরে ধান চাষের ব্যাপক ক্ষতি

প্রতিবছরের মতোই, এই পুজো উপলক্ষে বিধায়কের বাড়িতে কাউন্সিলর, বিশিষ্ট ব্যক্তিবর্গ থেকে সাধারণ মানুষ, সবাই সমবেত হন। পূজোর প্রতিটি প্রহরে ভিন্ন ভিন্ন ধরনের প্রসাদের ব্যবস্থা থাকে। ঋতুপর্ণা চ্যাটার্জি জানান, “মাকে শীতল ভোগের বিশেষ আয়োজন করা হয়। সপ্তমীতে অন্নভোগ, অষ্টমীতে খিচুড়ি প্রসাদ, নবমীতে পোলাও, ক্ষীর, পায়েস ও বিভিন্ন মিষ্টান্ন দিয়ে দেবীর অর্চনা সম্পন্ন হয়।”

দেখুন আরও খবর: